**VÝZVA NA PREDLOŽENIE CENOVEJ PONUKY**

Výzva na predloženie cenovej ponuky                                        Sp.zn.-252/2014/15.10.2014

 Opis predmetu zákazky:

Obec Slaská plánuje realizovať dielo „Hydroizolácia plochej strechy domu smútku“, ktorého technické riešenie bude spočívať v nasledovných prácach, dodávke materiálu a služieb:

vyčistenie strechy s atikou a vyspravenie defektov,
penetrácia povrchu strechy s atikou,
natavenie hydroizolačného materiálu,
spevnenie rohov a spojov,
materiál vyplývajúci z vyššie uvedených činností,
preprava materiálu.

Orientačné rozmery strechy sú 17m x 4m, každý záujemca si osobne vykoná miestnu obhliadku miesta  a podľa vlastného odborného posúdenie navrhne cenovú ponuku vzhľadom na rozmery strechy a jej technický stav.

Podmienky vypracovania cenovej ponuky:

Cenovú ponuku je potrebné vypracovať pre verejného obstarávateľa – Obec Slaská podľa výkazov uvedených v opise predmetu zákazky.

Navrhovanú cenu vypracujte položkovite, vrátane cien materiálu a služieb.
Navrhovanú cenu uvádzajte s DPH, ak ste platiteľom DPH.
Vysvetľovaním podmienok uskutočnenia dodávky tovaru a služieb je poverený asistent starostu  p. Peter Mácel - 0907 854 058, e-mail: macel@slaska.sk. Termín miestnej obhliadky si treba dohodnúť telefonicky.
Cenovú ponuku doručte na adresu: Obec Slaská, Slaská č. 17, 966 22 Lutila v zapečatenej obálke. Obálku označte heslom „Cenová ponuka – hydroizolácia strechy DS“. Na obálke ďalej uveďte obchodné meno, sídlo, resp. miesto podnikania.

Termín:

Termín doručenia cenovej ponuky je určený do 31.10.2014, vrátane dňa 31.10.2014 do 15,30 hod. Cenová ponuka musí byť v tomto termíne fyzicky doručená na obecnom úrade prostredníctvom pošty, osoby alebo kuriérskou službou. Na cenové ponuky podané na pošte v posledný deň lehoty sa prihliadať nebude, resp. nedodržanie termínu a času doručenia cenovej ponuky bude mať za následok, že predmetná cenová ponuka bude vylúčená a nebude súčasťou hodnotiaceho procesu.

Hodnotiace kritériá:

cena,

termín uskutočnenia diela,
záručná doba na materiál a vykonané práce,
doterajšie referencie záujemcu.

Veríme, že budete na našu výzvu reagovať a vypracujete cenovú ponuku v súlade so stanovenými podmienkami.

                                                                     Daniel G e l i e n

                                                                        starosta obce